बोतल में भरकर बाघ की पिशाब बेच रहा चीन; कोई पी रहा तो कोई बॉडी पर लगा रहा, ये क्‍या माजरा है?
 
#China #ChinaNews #WorldNews #TigerPee 

बीमारियों के इलाज के लिए लोग डॉक्‍टर के पास जाते हैं, ट्रीटमेंट लेते हैं. लेकिन चीन में गठिया रोग के इलाज लिए लोग अजीबो-गरीब काम कर रहे हैं. यहां रूमेटिक आर्थराइटिस को ठीक करने के लिए बाघ की यूरिन का इस्‍तेमाल कर रहे हैं. आलम यह है कि चीन के बाजार में बाघ की पिशाब बोतलों में भर-भरकर अच्‍छी-खासी कीमत पर बेची जा रही है. दक्षिण-पश्चिम चीन के सिचुआन प्रांत का एक चिड़ियाघर बाघ के मूत्र को गठिया के इलाज के तौर पर बेच रहा है. इस जू का नाम है- याआन बिफेंगक्सिया वाइल्डलाइफ जू. यह जू साइबेरियाई बाघों की यूरिन यहां आ रहे टूरिस्‍ट्स को बेच रहा है. साथ ही दावा कर रहा है कि इससे गठिया, मोच और मांसपेशियों के दर्द में चमत्‍कारिक राहत मिलती है.
.
.
साउथ चाइना मॉर्निंग पोस्ट की रिपोर्ट के मुताबिक, यह जू बाघ के मूत्र की बोतलें 50 युआन (करीब 600 रुपये) प्रति बोतल में बेच रहा है. हर एक बोतल में 250 ग्राम बाघ का मूत्र होता है. दर्द, गठिया बीमारी से राहत पाने के लिए बाघ के पेशाब को कैसे  यूज करना है, इसे लेकर भी चिड़ियाघर ने निर्देश दिए हैं. इसके लिए बाघ के पेशाब को व्हाइट वाइन और अदरक के टुकड़ों के साथ मिलाकर वहां लगाना है, जहां दर्द है. जू ने तो यहां तक कहा है कि बाघ की यूरिन को पी भी सकते हैं. लेकिन कहा है कि अगर किसी को कोई भी एलर्जी हो तो वो इसका सेवन न करें. 
.
.
चिड़ियाघर के एक स्टाफ मेंबर ने कहा है कि बाघ के पेशाब करने के बाद मूत्र को एक बेसिन से इकट्ठा किया जाता है. लेकिन यह नहीं बताया कि इसे कीटाणुरहित किया जाता है या नहीं. बीमारी में बाघ की यूरिन के सेवन की इस खबर ने चीन में बवाल मचा दिया है. कई डॉक्‍टर्स इसका जमकर विरोध कर रहे हैं. डॉक्‍टरों का कहना है कि इस तरह अप्रमाणित उपचारों को बढ़ावा देने से कई तरह के खतरे पैदा हो गए हैं.